ฮัน จี-มิน

**ฮัน จี-มิน** (; ; 5 พฤศจิกายน ค.ศ. 1982) เป็นนักแสดงหญิงชาวเกาหลีใต้ หลังจากได้รับบทเล็ก ๆ ในเทหน้าตักรักหมดใจ (2003) และแดจังกึม จอมนางแห่งวังหลวง (2003–2004) ฮันก็โด่งดังจากบทบาทในซีรีส์แนวแก้แค้นเรื่อง Resurrection (2005) ต่อมาเธอได้รับบทนำในละครอิงประวัติศาสตร์เรื่อง *Capital Scandal* (2007) และ *[[ลีซาน จอมบัลลังก์พลิกแผ่นดิน]]* (2007–2008), ละครร่วมสมัยเรื่อง *[[ลิขิตรักแค้นฝังใจ]]* (2009) และ *[[เสียงเรียกจากหัวใจ]]* (2011–2012), ละครแนวโรแมนติกเรื่อง *[[ตามหาหัวใจเจ้าชายหลงยุค]]* (2012), *[[ย้อนเวลารักภรรยาคนเดิม]]* (2018) และ *[[ประกายจ้าในตาเธอ]]* (2019) รวมถึงภาพยนตร์แนวดราม่าเรื่อง *[[ฉันจะปกป้องหนูเอง]]* (2018) ซึ่งเธอได้รับการเสนอชื่อเข้าชิงรางวัลนักแสดงนำหญิงยอดเยี่ยมจากงานแพ็กซังอาร์ทอวอร์ดส ครั้งที่ 55 ล่าสุด ฮันได้แสดงในละครเรื่อง *[[อาวเวอร์บลูส์: เวลาสีฟ้าหม่น]]* (2022) และ *[[สืบสัมผัส]]* (2023)

## ประวัติ
ฮัน จี-มินได้เริ่มต้นอาชีพในวงการบันเทิงของเธอในขณะที่ยังเป็นนักเรียนมัธยมปลาย โดยเธอได้แสดงโฆษณาและมิวสิกวิดีโอหลายเรื่องก่อนที่เธอจะเป็นที่รู้จักกันในวงกว้างในปี ค.ศ. 2003 ตอนที่เธอแสดงละครเรื่องเทหน้าตักรักหมดใจ และแดจังกึม จอมนางแห่งวังหลวง โดยเธอได้กล่าวว่าไม่เคยฝันเลยว่าวันนึงเธอจะได้มาเป็นนักแสดงอย่างจริงจัง แต่เธอก็เปลี่ยนความคิดของเธอเมื่อตอนแสดงเรื่องเทหน้าตักรักหมดใจ โดยเธอแสดงเป็นคู่หูกับนักแสดงหลักของเรื่อง ซึ่งรับบทโดยซง ฮเย-คโย นักแสดงที่มีชื่อเสียง ภายหลังจากที่การแสดงของเธอได้พัฒนาขึ้นในภาพยนตร์เกินวิสัยที่ได้รับคำชมอย่างมากมายเรื่อง Resurrection ฮันได้เล่นบทที่ท้าทายตัวเธอเองโดยการรับบทที่น่ารักแต่ยังคงเป็นทอมบอยที่มีความทะเยอทะยานโดยมีความฝันที่จะเป็นนักบินในภาพยนตร์เรื่องแรกของเธอเรื่อง Blue Swallow

อุบัติเหตุทางรถยนต์ระหว่างการถ่ายทำซีรีส์เรื่อง Wolf ทำให้ฮัน จี-มินและเอริค มุน นักแสดงที่แสดงร่วมกันได้รับบาดเจ็บอย่างหนัก เนื่องจากขาดนักแสดงหลักทั้งสองคน จึงทำให้ซีรีส์ต้องเลื่อนเวลาฉายออกไปอีก จนกระทั่งในการตัดสินใจขึ้นสุดท้ายจะหยุดถ่ายทำต่อและออกอากาศเพียง 3 ตอนเท่านั้น ภายหลังจากการพักรักษาตัวเป็นเวลานานของเอริค มุน ทั้งสองก็ได้กลับมาแสดงซีรีส์ร่วมกันทันทีในเรื่อง Super Rookie Ranger (รู้จักกันชื่อของ Invincible Parachute Agent หรือ Korea Secret Agency)

ฮันยังเป็นพิธีกรในรายการเกี่ยวกับข่าววงการบันเทิงรายสัปดาห์ทางช่องเคบีเอสในรายการ Entertainment Relay ระหว่างปี 2006–2008

เธอยังคงแสดงซีรีส์อย่างต่อเนื่อง กับบทบาทนักสู้และภารกิจการกู้ชาติในเรื่อง Capital Scandal และในบทสนมซอง ซงยอนในเรื่อง ลีซาน จอมบัลลังก์พลิกแผ่นดิน 

จากภาพลักษณ์ของเธอที่เป็นสาวหวาน, ไร้เดียงสาและบอบบางประกอบกับการพรรณาว่าเธอเป็นสาวน่ารักและคนดีฮันได้สร้างความประหลาดใจในการรับบทบาทหญิงสาวเซ็กซี่ที่ใช้เสน่ห์ยั่วยวนผู้ชายให้หลงใหลในเรื่อง Detective K: Secret of the Virtuous Widow

ฮันรับทเป็นสัตวแพทย์หญิงในเรื่องเสียงเรียกจากหัวใจ ซึ่งเขียนบทโดย โน ฮีคยอง นักเขียนบทละครที่ได้รับการยกย่องอย่างมากซึ่งออกอากาศทางช่องเจทีบีซีเคเบิลทีวีช่องใหม่ของเกาหลี
ในปี2012 เธอได้แสดงหนังแนวโรแมนติกคอมมีดีเกี่ยวกับการที่องค์ชายรัชทายาทแห่งโชซอนข้ามเวลามายังอนาคตในศตวรรษที่ 21 ในเรื่อง Rooftop Prince

ในปี2015 ฮันจีมินได้กลับมาแสดงหนังอีกครั้ง และได้แสดงคู่กับ ฮยอน บิน ในเรื่อง Hyde Jekyll, I ซึ่งเป็นเรื่องราวเกี่ยวกับ Gu Seo-jin ทายาทในตระกูลรุ่นที่ 3 ของสวนสนุก Wonder Land เป็นผู้ชายที่เพียบพร้อมทุกอย่าง หล่อ, ฉลาด และร่ำรวย แต่ด้วยอุบัติเหตุในวัยเด็กอันแสนเจ็บปวดทำให้เขากลายเป็นคน 2 บุคลิก ด้านหนึ่งเป็นผู้ชายเย็นชา โหด และรักสันโดษ อีกด้านเป็นคนอ่อนหวาน และเป็นสุภาพบุรุษ ในชื่อโรบินและเขาเองก็ตั้งใจว่าจะไม่แต่งงาน Gu Seo-jin ต้องการกำจัดในส่วนของคณะละครสัตว์ใน Wonder Land เนื่องจากขายตั๋วได้น้อย และมีค่าใช้จ่ายสูง แต่เขาต้องมาเจอกับ หัวหน้าคณะละครสัตว์อย่าง Jang Ha-na เธอสัญญาว่าจะทำให้คณะละครสัตว์กับมารุ่งเรื่องเหมือนในอดีตให้ได้ และเธอเองก็ต้องมาตกหลุมรักกับโรบินอีกด้านหนึ่งของ Gu Seo-jin

## ผลงานแสดง
### ละครโทรทัศน์

### ผลงานภาพยนตร์

### รางวัล

## อ้างอิง

## แหล่งข้อมูลอื่น

* 
* 
* 

หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:บุคคลจากโซล
หมวดหมู่:ผู้เข้าแข่งขันรายการรันนิ่งแมน
หมวดหมู่:นักแสดงหญิงจากโซล
หมวดหมู่:ศิษย์เก่ามหาวิทยาลัยสตรีโซล
หมวดหมู่:พิธีกรชาวเกาหลีใต้